**Cu privire la abrogarea unor documente normative** **în domeniul metrologiei legale**

În temeiul art.5 alin.(3) şi art.21 din Legea metrologiei nr.19/2016 şi al Ordinului nr.34/2016 prin care a fost aprobat „Programul de perspectivă pentru anii 2016-2020 privind revizuirea fondului de documente normative din domeniul metrologiei în scopul armonizării cu legislaţia şi standardele europene şi internaţionale”,

**ORDON:**

1. Se abrogă:

1) Regulamentul general de metrologie legală RGML 07:2007 “Sistemul Naţional de Metrologie. Modul de recunoaştere a rezultatelor încercărilor metrologice de aprobare de model şi etalonărilor/verificărilor metrologice ale mijloacelor de măsurare” aprobat prin Hotărîrea nr. 2207-M din 29 decembrie 2007 a Serviciului Standardizare și Metrologie al Republicii Moldova;

2) Punctul 1 din Ordinul Ministerului Economiei nr.114 din 2 iulie 2012 (Monitorul Oficial al Republicii Moldova, 2012, nr.237-241, art.1377), cu privire la aprobarea regulamentului general de metrologie legală RGML 24:2012 “Sistemul Naţional de Metrologie. Criterii de calificare şi modul de atestare a verificatorilor metrologi”;

3) Ordinul Ministerului Economiei nr. 222 din 30 decembrie 2013 cu privire la aprobarea şi modificarea regulamentelor generale de metrologie legală (Monitorul Oficial al Republicii Moldova, 2014, nr. 47-48, art. 278);

4) Ordinul Ministerului Economiei nr. 151 din 2 octombrie 2015 cu privire la modificarea Regulamentelor generale de metrologie legală aprobate prin Ordinul Ministerului Economiei nr.114 din 2 iulie 2012 (Monitorul Oficial al Republicii Moldova, 2015, nr. 340-346, art. 2522);

5) Ordinul Ministerului Economiei nr. 177 din 18 august 2016 cu privire la aprobarea Regulamentului general de metrologie legală RGML 16:2016 „Aprobarea de model a mijloacelor de măsurare în cadrul sistemului naţional de metrologie” (Monitorul Oficial al Republicii Moldova, 2016, nr. 347-352, art. 1631).

2. Prezentul ordin se publică în Monitorul Oficial al Republicii Moldova şi se plasează pe pagina web a Ministerului Economiei și Infrastructurii.

3. Se pune în sarcina I.P. ”Institutul Naţional de Metrologie” plasarea pe pagina sa web a prezentului ordin şi publicarea acestuia în revista de specialitate “Metrologie”.

**Ministru Serghei RAILEAN**

**LISTA DE COORDONARE**

|  |  |  |  |
| --- | --- | --- | --- |
| **Nr.** | **Numele, prenumele** | **Funcţia** | **Semnătura** |
| **1.** | Lilia PALII | Secretar de stat |  |
| **2.** | Marian MAMEI | Şef al Direcției infrastructura calității și securitate industrială |  |
| **3.** | Alexandru OTGON | Șef al Direcției management instituțional |  |
| **4.** | Andrei CIORNÎI  | Șef al Secției juridice |  |

*Executor: Marina Gavrilovici,*

*cons. princ. DICSI, 022 250 645*